Председник Милошевић након недељу дана интензивних преговора са Ричардом Холбруком 13. октобра изјутра пристаје на услове из резолуције 1199, успостављање самоуправе на Косову и Метохији, организовање слободних избора у року од девет месеци, амнестију за кривична дела на Косову и Метохији (осим најтежих) и успостављање локалне полиције по етничком саставу становништва, при чему је дозвољено да у покрајини остане 15.000 војника и 10.000 полицајаца, и предвиђено надгледање Косова неборбеним НАТО авионима и долазак мисије од 2.000 верификатора, за чијег је шефа постављен Вилијем Вокер. 25. октобра, Савет безбедности УН резолуцијом 1203 тражи да се Југославија безусловно и неодложно повинује споразуму Милошевић-Холбрук, а 17. новембра резолуцијом 1207 захтева сарадњу са Хашким трибуналом, укључујући и Косово и Метохију. Након епизоде у Рачку и дебакла под међународним посредништвом, у којима је учествовала и делагација Србије на челу са председником Миланом Милутиновићем, уследило је марта 1999. НАТО бомбардовање СРЈ.